1974ರಲ್ಲಿ, ಗನ್ಸುವಿನ ನಿರ್ಮಾಣ ಇಲಾಖೆಗೆ ಓರ್ವ ಕಾರ್ಯದರ್ಶಿಯಾಗಿ ಹೂ ವರ್ಗಾಯಿಸಲ್ಪಟ್ಟ. ಅದರ ಮುಂದಿನ ವರ್ಷದಲ್ಲಿ ಉಪ ಹಿರಿಯ ಮುಖ್ಯಸ್ಥನಾಗಿ ಅವನು ಬಡತಿ ಪಡೆದ. 1980ರಲ್ಲಿ, "ನಾಲ್ಕು ಪರಿವರ್ತನೆಗಳು" ಎಂಬ ಕಾರ್ಯಕ್ರಮವನ್ನು ಡೆಂಗ್‌‌ ಕ್ಸಿಯೋಪಿಂಗ್‌‌ ಅನುಷ್ಠಾನಗೊಳಿಸಿದ; "ಹೆಚ್ಚು ಕ್ರಾಂತಿಕಾರಿಗಳಾಗಿರುವ, ತರುಣರಾಗಿರುವ, ಸಾಕಷ್ಟು ಚೆನ್ನಾಗಿ ತಿಳಿದುಕೊಂಡಿರುವ, ಮತ್ತು ಹೆಚ್ಚಿನ ವಿಶೇಷಜ್ಞತೆಯನ್ನು ಪಡೆದುಕೊಂಡಿರುವ" ಕಮ್ಯೂನಿಸ್ಟ್‌ ನಾಯಕರನ್ನು ರೂಪಿಸುವುದರ ಕಡೆಗೆ ಸದರಿ ಕಾರ್ಯಕ್ರಮವು ಗುರಿಯಿರಿಸಿಕೊಂಡಿತ್ತು. CPC ಗನ್ಸು ಸಮಿತಿಯ ಮೊದಲ ಕಾರ್ಯದರ್ಶಿಯಾದ (ಗನ್ಸುವಿನ ಗೌರ್ನರ್‌) ಸಾಂಗ್‌ ಪಿಂಗ್‌ ಎಂಬಾತ, ಪಕ್ಷದ ತರುಣ ಸದಸ್ಯರಿಗಾಗಿ ನಡೆಸಿದ ಈ ರಾಷ್ಟ್ರ-ವ್ಯಾಪಿ ಶೋಧಕ್ಕೆ ಪ್ರತಿಕ್ರಿಯೆಯೆಂಬಂತೆ ಹೂ ಜಿಂಟಾವೊವನ್ನು ಬೆಳಕಿಗೆ ತಂದ ಮತ್ತು ಹಲವಾರು ಶ್ರೇಣಿಗಳಲ್ಲಿ ಅವನಿಗೆ ಬಡತಿ ನೀಡಿ ಆಯೋಗದ ಉಪಮುಖ್ಯಸ್ಥನ ಸ್ಥಾನಕ್ಕೆ ಏರಿಸಿದ. ಸಾಂಗ್‌‌ನ ಮತ್ತೋರ್ವ ಆಶ್ರಿತನಾದ ವೆನ್‌ ಜಿಯಾಬಾವೊ ಎಂಬಾತ ಸಹ ಇದೇ ಸಮಯದಲ್ಲಿ ಪ್ರಸಿದ್ಧನಾದ.

1982ರಲ್ಲಿ, ಕಮ್ಯೂನಿಸ್ಟ್‌ ಯೂತ್‌ ಲೀಗ್‌ನ ಗನ್ಸು ಶಾಖಾ ಕಾರ್ಯದರ್ಶಿಯ ಸ್ಥಾನಕ್ಕೆ ಹೂ ಬಡತಿ ಪಡೆದ ಮತ್ತು ಆಲ್‌-ಚೈನಾ ಯೂತ್‌ ಫೆಡರೇಷನ್‌‌‌ನ ನಿರ್ದೇಶಕನಾಗಿ ನೇಮಿಸಲ್ಪಟ್ಟ. ಅವನ ಮಾರ್ಗದರ್ಶಿಯಾದ ಸಾಂಗ್‌ ಪಿಂಗ್‌ನನ್ನು ಚೀನಾದ ಕಮ್ಯೂನಿಸ್ಟ್‌ ಪಕ್ಷದ ಸಂಘಟನೆಯ ನಿರ್ವಾಹಕನಾಗಿ ಬೀಜಿಂಗ್‌ಗೆ ವರ್ಗಾಯಿಸಲಾಯಿತು, ಮತ್ತು ಹಿರಿಯ ಮೂಲಪಡೆಗಳ ಶಿಫಾರಸು, ಉಮೇದುವಾರಿಕೆ ಮತ್ತು ಬಡತಿಯ ಉಸ್ತುವಾರಿಯನ್ನೂ ಅವನಿಗೆ ಹೊರಿಸಲಾಯಿತು. ಹೂ ಯಾವೋಬ್ಯಾಂಗ್‌ ಮತ್ತು ಡೆಂಗ್‌‌ ಕ್ಸಿಯೋಪಿಂಗ್‌ರವರ ಬೆಂಬಲದಿಂದಾಗಿ ಪಕ್ಷದಲ್ಲಿ ಹೂಗೆ ಒಂದು ಉಜ್ವಲ ಭವಿಷ್ಯದ ಭರವಸೆಯು ದೊರಕಿತು. ಸಾಂಗ್‌ ಪಿಂಗ್‌ನ ಸಲಹೆಯ ಮೇರೆಗೆ, ಪಕ್ಷದ ಕೇಂದ್ರೀಯ ಪ್ರಾಧಿಕಾರಗಳು 1982ರಲ್ಲಿ ಪಕ್ಷದ ಕೇಂದ್ರೀಯ ಶಾಲೆಯಲ್ಲಿ ಅಧ್ಯಯನ ನಡೆಸುವುದಕ್ಕಾಗಿ ಹೂನನ್ನು ಬೀಜಿಂಗ್‌ಗೆ ಆಹ್ವಾನಿಸಿದವು. ಇದಾದ ಕೆಲವೇ ದಿನಗಳಲ್ಲಿ, ಅವನು ಬೀಜಿಂಗ್‌ಗೆ ವರ್ಗಾಯಿಸಲ್ಪಟ್ಟ ಮತ್ತು ಕಮ್ಯೂನಿಸ್ಟ್‌ ಯೂತ್‌ ಲೀಗ್‌ ಕೇಂದ್ರ ಸಮಿತಿಯ ("CY ಸೆಂಟ್ರಲ್‌") ಆಡಳಿತಾಧಿಕಾರಿಯಾಗಿ ನೇಮಿಸಲ್ಪಟ್ಟ. ಎರಡು ವರ್ಷಗಳ ನಂತರ, CY ಸೆಂಟ್ರಲ್‌ನ ಮೊದಲ ಕಾರ್ಯದರ್ಶಿಯಾಗಿ ಹೂ ಬಡತಿ ಪಡೆದ, ಹಾಗೂ ಈ ರೀತಿಯಲ್ಲಿ ಅದರ ವಾಸ್ತವಿಕ ನಾಯಕನೆನಿಸಿಕೊಂಡ. ಯೂತ್‌ ಲೀಗ್‌ನಲ್ಲಿನ ತನ್ನ ಅಧಿಕಾರಾವಧಿಯ ಸಂದರ್ಭದಲ್ಲಿ, ಹೂ ಯಾವೋಬ್ಯಾಂಗ್‌ಗೆ ಹೂ ಬೆಂಗಾವಲಾಗಿ ನಿಂತ; ಹೂ ಯಾವೋಬ್ಯಾಂಗ್ ಆಗ CPCಯ ಪ್ರಧಾನ ಕಾರ್ಯದರ್ಶಿಯಾಗಿದ್ದು, ದೇಶದ ಉದ್ದಗಲಗಳನ್ನೆಲ್ಲ ಸಂದರ್ಶಿಸುತ್ತಿದ್ದ. ಯೂತ್‌ ಲೀಗ್ ವತಿಯಿಂದ ಬಂದಿದ್ದು ಸ್ವತಃ ಓರ್ವ ನುರಿತವನಾಗಿದ್ದ ಹೂ ಯಾವೋಬ್ಯಾಂಗ್, ಹೂನ ಒಡನಾಟದಾದ್ಯಂತ ತನ್ನ ತಾರುಣ್ಯವು ಸಾಗಿದ್ದನ್ನು ಸ್ಮರಣೆಮಾಡುತ್ತಾನೆ.

ಆರಂಭಿಕ ರಾಜಕೀಯ ವೃತ್ತಿಜೀವನ
ರಾಜಕೀಯ ಸ್ಥಾನಮಾನಗಳು
ಟಿಬೆಟ್‌ನಲ್ಲಿನ ಅಧಿಕಾರಾವಧಿ
ನೈತಿಕ ಮಾರ್ಗದರ್ಶನ